Predsjednik Bush odao posebnu poštu stradalim u Beslanu - 2004-09-13
Tokom vikenda Amerika je odavala počast žrtvama najgoreg terorističkog napada koji se ikada desio u istoriji Sjedinjenih država. Predsj
Predsjednik Bush se u nedjelju u Ruskoj ambasadi u Washingtonu upisao u knjigu žalosti i tom prilikom izrazio svoje najdublje saučešće zbog žrtava u školi u Beslanu. BUSH: Grozote koje su se desile u toj školi su nevjerovatne. Mnogi u Americi a sigurno znam i u Rusiji jednostavno ne mogu shvatiti kakav je to čovjek koji može pokositi nevinu djecu. Posjeta predsjednika Busha i prve dame Laure Bush ruskoj ambasadi u Washingtonu nije bila na zvaničnom rasporedu predsjednika tako da su se dopisnici iz Bijele kuće našli zatečeni tom posjetom koja je u Rusiji međutim direktno prenošena putem malih ekrana. Gospodin Bush je prilikom posjete ambasadi dao kratku izjavu o zajedništvu u vremenima punim iskušenja. BUSH: Sjedinjene države su uz Rusiju u borbi protiv terorizma kao što stojimo rame uz rame i u nastojanjima za uspostavljanjem mira u svijetu. Gospodin Bush je one koji stoje iza napada u Beslanu nazvao terorističkim zločincima. Njihova meta bila je škola u kojoj je toga dana počela nastava u novoj školskoj godini. Djeca su držana aao taoci više od 50 sati prije nego što je 3. septembra uz puščanu paljbu i eksplozije kriza riješena. Škola se nalazi u gradu Beslanu u području koje se graniči sa Čečenijom. Ruski zvaničnici su saopštili da iza otmice talaca stoje čečenski pobunjenici dok se Moskva zavjetovala da će izvršiti udare na militantske baze van Rusije.